The Brooklyn Tower

The Brooklyn Tower on 93-korruseline ülikõrge pilvelõhkuja (327 m), mis asub Ameerika Ühendriikides New Yorgis Brooklyni linnaosas. 

Torn, mis mahutab 425 korterit ning 150 condo't ja penthouse'ihttps://newyorkyimby.com/2015/11/340-flatbush-ave-ext-revealed-brooklyns-first-supertall-skyscraper.html, on järgnevail aastail Three World Trade Centeri järel suurlinna kõrguselt kümnes ehitis. Enamikult selle heksagoonsete põhiplaaniga korruseilt, eriti kitsapiirilise hoone kõrgemast osast ja tipust, avanevad ühed kõige täielikumad vaated üle terve linna.https://www.youtube.com/watch?v=8qACE_uL928 Upper Bayga ja East Riveriga eraldatud linnaosa põhilisse ärikeskusesse Downtown Brooklynisse paistavad suures ulatuses nii kobaras kõrghoonestikuga saar Manhattan kui Long Island ja Staten Island. Kõrghoonest on selgelt silmata mandrialade rannikuid New Yorgi osariigis (sh Bronxi linnaosa), New Jersey osariigis (sh Jersey City ja Bayonne'i linnasid, nende tagusel Newarki) kui ka kaugemal Connecticuti osariigis.

Dime Savings Bank Building
pisi|vasakul|Endine pangahoone enne ülikõrge elamutorni tarindust
pisi|vasakul|Endise pangahoone peasaalis asuv marmorist istepink graveeritud kirjaga, mis eesti keeles kannab mõtet “Kes penne ei kogu, see dollarimeheks ei saa”https://www.folklore.ee/~kriku/LEVIK/SAAREMAA.HTM
Kõrgustesse pürgiv ja sarnasuselt postmodernse krooniga tipnev elegantsust rõhutav torniosa ehitati lisahoonena tagakülge beaux-arts stiilis pangahoonele, mille omandasid 2015. aastal 90 miljoni USA dollari eest Michael Stern ja Joe Chetrit. Aastail 1906–1908 ehitatud ja 1931–1932 märkimisväärselt laiendatud nelja korruse kõrguse kuppelkatusega ehitise projekteeris arhitektuuribüroo Mowbray & Uffinger. New York City Landmarks Preservation Commissioni järgi on Ateena lähedasest Pentelikó mäest pärineva marmorigahttps://www.proquest.com/docview/571945987 kaetud pangahoone oma fassaadi ja interjööriga 1994. aastast kaitsealune mälestusmärk (New York City Landmark), kuigi pank lõpetas tegevuse 2002. aastal.https://www.google.com/books/edition/The_Landmarks_of_New_York_Fifth_Edition/9IwDtwAACAAJ

Asukoht
The Brooklyn Tower paikneb Dime Savings Bank Buildinguga kolmnurkses kvartalis, see avaneb edelas väljakule Albee Square, mis on pühendatud vaudeville-impressaariole Edward Franklin Albee II-le. Kvartalit piiritleb loodes jalakäijate tänavaks kohandatud Fleet Street ja kirdes puiestee Flatbush Avenue. Kahes sõidusuunas kokku kuuerealisena kulgev puiestee on Brooklyni üks põhilisi magistraale, mis ulatub Manhattan Bridge'ist läbi mitmete linnaosa naabruskondade ning parkide ja puiestike Marine Parkway Bridge'ini. Flatbush Avenue ühendab üle mainitud rippsilla ja tõstesilla kõrge asustustihedusega Manhattanit (Chinatownis) otse Queensi randadega Rockaway maasäärel, mis ääristab Jamaica Bay ja Lower Bay merele avanevaid madalikke Atlandi ookeanis.

Lõunas piiritleb kvartalit kaherealine läänest itta suunduv DeKalb Avenue, mis algabki väljaku kõrvalt edelasuunaliseks kaarduvast Bond Streetist. Junior'si restoranist diagonaalis üle tee asub DeKalb Avenue metroojaam, mis teenindab liine B​, ​Q​ ja ​R. Idakaarde jäävad Long Island University Brooklyni ülikoolihooned ning sealt edasi The Brooklyn Hospital Centeri haiglahooned, nende ümbruses paiknevad University Place'i haljasala, LIU Athletic Centeri spordiväljakud ja avar linnapark Fort Greene Park.

Lähedal asuvad pilvelõhkujad City Point (220 m) ja 11 Hoyt (191 m).

Vaata ka
​Brooklyni arhitektuurilised vaatamisväärsused
​New Yorgi kõrgeimad ehitised
​Downtown Brooklyn

Viited

Välislingid

 Koduleht

Kategooria:Brooklyni pilvelõhkujad